آوازِ دوست: اجتہاد
ارسال کردہ از Muhammad Shakir Aziz بوقت 8:00 AM
iabhopal 28 جولائی، 2013 12:18 PM
حضور آپ بڑے مُجتہد ہیں تو دودھ میں سے مکھن نکالئے ۔ آپ نے تو گندھے پانی کے کیڑے جمع کرنا شروع کئے ہوئے ہیں
Muhammad Shakir Aziz 28 جولائی، 2013 12:40 PM
میں مجتہد ہوتا تو دودھ سے مکھن ہی نکالتا۔ اتنی اوقات نہیں اس لیے گندے پانی کے کیڑے ہی جمع کر رہا ہوں۔
منیر عباسی 28 جولائی، 2013 4:01 PM
میں اجمل انکل کی بات سے اتفاق کرتا ہوں، آپ کو کسی نے نہیں روکا اجتہاد کرنے سے۔ اگر آپ درست سوچتے ہیں اور آپ کے خیال میں باقی ساری دنیا کے مسلمان غلط سوچتے ہیں تو آپ نے اجتہاد کی ابتدا تو کر ہی لی ہے۔ اب بسم اللہ کیجئے اور اسے منطقی انجام تک پہنچائیے۔ کیا پتہ آپ کی اس کوشش کے صدقے مجھ جیسے کئی گنہگار راہ راست پر آ جائیں۔
Muhammad Shakir Aziz 28 جولائی، 2013 4:19 PM
میں آپ کے اجمل انکل سے اتفاق کرنے سے اتفاق کرتا ہوں۔ لیکن اختلاف کرنا میرا حق ہے، اور اس کے لیے مجتہد ہونا ضروری نہیں، کھوپڑی میں بھیجہ چاہیئے اور اسے سوال اٹھانے کی عادت ہونی چاہیئے۔
iabhopal 28 جولائی، 2013 5:45 PM
آپ کے جواب سے واضح ہوا کہ میری بات آپ کی سمجھ میں نہیں آئی ۔ اب میں ذرا دین سے ہٹ کر بات کرتا ہوں ۔ شاید آپ سمجھ سکیں ۔ سر آئزک نیوٹن کے حرکت کے تین کُلیئے بہت مشہور ہیں ۔ ہیں بڑے سادہ سے مگر انہں نیوٹن کی میراث یا نیوٹن کے وقت کی پیداوار کوئی نہیں کہتا بلکہ ہر کئی اپناتا ہے . ارشمیدس کا بائواینسی کا کُلیئہ کبھی کسی نے یہ کہہ کر مسترد نہیں کیا کہ ایسا تو ارشمیدس کی پیدائش سے بہت پہلے سے ہوتا چلا آ تا تھا ۔
ان آسان سے کُلیات کو رد کرنا تو بہت بڑی بات ہے ۔ ان کے متعلق بات کرنے پہلے آدمی کو وہاں تک کا سارا علم حاصل کرنا پڑتا ہے تب بھی اُس آدمی بات سُننے کو کم ہی لوگ تیار ہوں گے ۔
ایک دین اسلام ہی ایسا علم کے جس پر جو چاہے (بغیر اسے سمجھنے کی کوشش کئے) یلغار کر دے ؟ ایسا صرف اسلئے ہے کہ ایسا کرنا بہت آسان سمجھا جاتا ہے
دین اسلام کو کامل الوجود مطلق سائنس سمجھتے ہوئے اس کا مطالعہ کیجئے اُس سے زیادہ انہماک کے ساتھ جیسا آپ کالج یا یونیورسٹی کے امتحانات کیلئے کرتے رہے ہیں ۔ مگر خدا را نوٹس اور خلاصے نہ پڑھیئے بلکہ اصل کتاب پڑھیئے
گستاخی کی پیشگی معافی کی درخواست کے ساتھ عرض ہے کہ آپ کی دو تحاریر آپ کے ذہنی خلفشار کی غمازی ہیں ۔ یہ صورتِ حال مندرجہ ذیل میں سے کسی ایک یا ماحول کی پیداوار ہوتی ہیں
1 ۔ آدمی کی خواہشات اور حالات کا ٹکراؤ
2 ۔ قوتِ ارادی کی کمزوری
3 ۔ کچھ دنیاوی عملی ناکامیاں
4 ۔ اگر آپ کراچی میں رہتے ہیں تو کراچی کا موجودہ ماحول
5 ۔ اللہ پر یقین کا فُقدان ۔ یہ مندرجہ بالا سب وجوہات کا احاطہ بھی کرتی ہوئی سب سے اہم بات ہے
Muhammad Shakir Aziz 28 جولائی، 2013 6:30 PM
ٕمحترمی میں جاوید غامدی کی مثال دے چکا ہوں جسے آؤٹ کاسٹ قرار دیا جاتا ہے، (اور وہ قرآن و حدیث کا مناسب علم رکھنے والا ایک عالم بندہ ہے، یار لوگ اسے جو مرضی کہہ لیں وہ ایک الگ بات ہے)۔ چونکہ وہ روایت سے ہٹ کر بات کرتا ہے۔ توہین رسالت اور مرتد کی سزا موت نہیں بتاتا، موسیقی کو حلال کہتا ہے۔ میں کوئی مجتہدِ دین نہیں اور نہ یہ تحریر کوئی انقلاب برپا کرنے کے لیے لکھی ہے۔ یہ حالات کا ایک ذاتی تجزیہ جو میں نے اپنے محدود علم اور تجربے کی روشنی میں کیا ہے۔ اس کا مقصد عین یہی تھا کہ سوالات اٹھائے جائیں۔ جو میرے جیسے کئی لوگوں کے ذہنوں میں اٹھتے ہوں گے۔ لیکن میں زیادہ ڈھیٹ ہوں جو زبان سے اظہار کرتا ہے۔
جہاں تک بات ذہنی خلفشار کی ہے تو آج کونسا مسلمان ذہنی خلفشار کا شکار نہیں ہے؟ آج پاکستان میں ہر مسلمان چکی کے دو پاٹوں میں پس رہا ہے، ایک طرف روایت پرست طاقتور مذہبی طبقہ ہے دوسری طرف دین بے زار مغرب پرست لبرل۔
معذرت کے ساتھ آپ کے تبصرے اور منیر عباسی کے تبصرے سے جھنجھلاہٹ کا تاثر ملتا ہے۔
میرا تو اتنا یقین ہے کہ آج اگر میں سوالات اٹھاتا ہوں تو کل شاید ان کے جواب بھی مل جائیں، جسے آج میرے احباب گواچی گاں سمجھ رہے ہیں اسے راستہ مل جائے۔ چناچہ ایک مرتبہ پھر معذرت کے ساتھ یہ تحاریر انتہائی ہوش و حواس، ذمہ داری، اور دردمندی سے لکھی جا رہی ہیں۔ اور ان کا مقصد فتنہ پھیلانا نہیں (اگر فتنہ پھیلانا ہوتا تو میں بات یہان سے شروع کرتا کہ روزے سے مسلمانوں کو کیا کیا نقصانات ہوتے ہیں، مذہب کی وجہ سے پاکستان کا کتنا بیڑہ غرق ہو چکا ہے)، مسائل کے حل کی نئی راہیں کھوجنا ہے، یا کم از کم ایک متبادل رائے بیان کرنا ہے۔
ڈاکٹر جواد احمد خان 28 جولائی، 2013 8:17 PM
جب معیار جدید تہذیب ہے تو اجتہاد وغیرہ کے چکر میں کیوں پڑتے ہیں۔ صاف صاف اس آؤٹ ڈیٹڈ اسلام کو مسترد کیجیئے۔خواہ مخواہ دو کشتیوں کی سواری کیوں کرنا چاہتے ہیں ہواؤں میں پرواز کیجیئے جناب ہواؤں میں۔
آپ موسیقی سنیئے، گھر میں حجاب پر سخت پابندی لگائیے، رقص و سرور کی محفل لگائیے، جی بھر کر سود کھائیے غرض جو جی میں کیجیئے۔ کون روکے گا؟ خدارا اسلام کو معاف کردیجیئے
Muhammad Shakir Aziz 28 جولائی، 2013 8:31 PM
اسلام پر کونسا کسی کا ٹھیکہ ہے صاحب۔ اور نہ اسلام کسی تہذیب کا نام ہے۔ یہ تو خدائی تعلیم ہے جو ہر دور کی تہذیب کے ساتھ مل کر طرزِ زندگی تشکیل دیتی ہے۔ اسلام سے کیسا گلہ اور کیسی معافی۔
منیر عباسی 28 جولائی، 2013 10:29 PM
بخدا مجھے کسی قسم کی جنجھلاہٹ نہیں ہوئی۔ ( یہ جھنجھلاہٹ ہے یا جنجھلاہٹ؟؟)مجھے تو خوشی ہوئی کہ آپ نے کم از کم اپنے خیالات کا اظہار تو کیا۔
میں شائد کچھ باتوں میں آپ سے متفق ہوں۔ شائد نہ ہوں۔ مثلا مرتد کی سزا کے بارے میں میں نے دو عدد تحاریر لکھی ہیں۔ اور میں دونوں اطراف کے موقف کو پڑھنے کے بعد اس نتیجے پر پہنچا ہوں کہ جو لوگ مرتد کی سزا موت کے خلاف ہیں وہ منطقی انداز میں سوچتے ہیں۔
میں نے اسی لئے آپ سے درخواست کی کہ اگر آپ سنجیدہ ہیں تو بسم اللہ کیجئے۔ مگر اگر سوال محض برائے اختلاف ہی کرنا ہیں تو ابو جہل اور عزازیل کا انجام بھی سامنے رکھ لیجئے۔
آپ اکثر بہت تلخ ہو جاتے ہیں۔ اس طرح سیکھنے اور سکھانے کا عمل متاثر ہوتا ہے۔
Muhammad Shakir Aziz 29 جولائی، 2013 5:42 AM
تلخی دراصل میرے مزاج کا حصہ ہے جو میری تحریروں میں بھی چھلک آتی ہے۔ یہ ایک ایسا فیکٹر ہے جو شاید عمر کے ساتھ ہی ڈھلے۔ اس لیے آپ اسے بلٹ ان فالٹ سمجھ کر اگنور کیا کریں۔
مرتد کی سزا پر میں نے قطعاً کبھی کوئی بات نہیں کی، صرف جاوید غامدی کا حوالہ دیا ہے۔
Muhammad Shakir Aziz 29 جولائی، 2013 5:50 AM
میں کوئی مجتہد نہیں پہلے بھی عرض کر چکا ہوں۔ یہ تحریر ایک طرزِ عمل کے نقصانات بیان کرنے کے لیے لکھی ہے۔ سپیشلائزیشن ہر شعبے کا حصہ ہے، لیکن یہی سپیشلائزیشن اجارہ داری کا باعث بھی بنتی ہے۔ اور میں نے اس کو ناقدانہ انداز میں ڈسکس کیا ہے، مثالوں کے ساتھ۔ مقصد خود کو مجتہد ثابت کرنا نہیں ایک مسئلہ اٹھانا تھا وہ میں نے اٹھا دیا۔ اب کوئی اس کو دیکھ کر مجتہد ہو جائے، کیا خبر، آج کے معاملات و مسائل کے قابلِ قبول حل پیش کر دے کیا خبر۔ میں تو لسانیات اور سماجی لسانیات کا طالبعلم ہوں، میرے شعبہ اور اسلامیات سے میری دلچسپی نے مجھے مجبور کیا کہ یہ لکھوں۔ دراصل یہ کاشف نصیر کی ایک پوسٹ پر جاری گفتگو کے جواب میں ایک تبصرہ تھا جو بڑھتے بڑھتے ایک ہزار الفاظ کی تحریر بن گیا۔ اس کی ٹائم لائن پر جائیں تو کل کی ڈیٹ میں یہ اقتباس ہو گا
ڈاکٹر اسرار احمد صاحب کی یادیں ۔۔۔۔۔۔۔۔۔۔۔۔۔۔۔۔۔۔
ماضی بعید و قریب میں مسلمانوں میں جتنی بھی گمراہ تحاریک اٹھیں وہ سب قرآن کے عنوان سے اٹھیں۔ مثلا چکڑالیت اٹھی اور پھر اسی طرح پرویزیت۔ اب اس ضمن میں ایک بات جان لیجئے کہ ان تمام گمراہ فرقوں اور تحریکوں کا اصل طریقہ واردات یہ ہوتا ہے کہ کسی ایک آدھ مسئلہ کو پکڑ کر' جو امت میں متفق علیہ اور مجمع علیہ رہا ہے' اس پر شکوک و شبہات پیدا کردیتے ہیں۔ اس ایک تیر سے کتنے شکار ہوگئے!!! آپ نے اپنے عقیدت مندوں کے ذہن و قلب میں یہ بات بٹھادی کہ سارے فقہاء بے وقوف تھے' سارے محدثین ناسمجھ تھے، سارے مفسرین بے علم تھے اور سارے علمائے امت بے عقل تھے
اس کے نیچے خورشید صاحب نے جاوید غامدی کا حوالہ دیا تو میرے ذہن میں ایک تبصرہ ترتیب پانے لگا، لیکن لکھتے لکھتے پانچ سو الفاظ تک پہنچ گیا اور میں نے اسے مزید تفصیلی بنا کر وہاں بھی پوسٹ کیا، اور اپنے بلاگ پر بھی لگا دیا۔
iabhopal 30 جولائی، 2013 1:16 PM
محترم ۔ میری عادت امتزاج کی نہیں ہے ۔ بغیر چینی چڑھائے یا مکھن لگائے بات کرتا ہوں ۔ اس سے وقت کی بھی بچت ہوتی ہے اور سمجھنے والے پر اثر بھی زیادہ ہوتا ہے ۔ جنجھلاہٹ اللہ نے میری فطرت میں رکھی ہی نہیں ۔
آپ نے جاوید احمد غامدی کی بات کی ہے ۔ اسے سمجھنے کیلئے پہلے قرآن شریف میں اسلام کے موٹے موٹے اصولوں مثال کے طور پر زکٰوۃ ۔ جہاد ۔ پردہ اور سیدنا محمد ﷺ کے متعلق قرآن شریف میں درج اللہ کے فرمان کو سمجھ کر پڑھیئے پھر جاوید احمد غامدی کی لکھی ہوئی تشریحات کو پڑھیئے تب کہیں جا کر کچھ سمجھ آئے گی ۔
خیال رکھیئے دنیا ایک دن میں نہیں بن گئی تھی ایک مکان بھی بنانا ہو تو کئی ماہ محنت کرنا پڑتی ہے اور اس محنت سے پہلے مکان کیلئے پیسہ اکٹھا کرنے کیلئے وقت اور محنت درکار ہوتی ہے ۔ صرف ایک بنیادی شرط ہے ”اللہ اور اس کے رسول ﷺ پر کامل یقین“۔ اس کے بغیر آپ کچھ بھی سمجھ نہیں پائیں گے
دوسری اہم بات یہ ہے کہ اگر پندرہویں صدی کا ایک علم والا قرآن کا وہ مطلب نکالے جو پچھلی 14 صدیوں میں ہزاروں یا سینکڑوں علم والوں نے نہ نکالا ہو یا صرف چند نے نکالا ہو تو سائنس بھی ایسی بات کو ماننے سے روکتی ہے
باقی آپ اپنے اعمال کے مالک ہیں ۔ میں نے تو اپنا فرض ادا کرتے ہوئے رہنمائی کی کوشش کی تھی ۔
اللہ کی مجھ پر بڑی مہربانی رہی ہے ۔ میری والدہ اور میری نانی عربی پر عبور رکھتی تھیں ۔ میری بیوی عربی پر عبور رکھتی ہے ۔ میرے دادا ۔ دادی ۔ نانا ۔ والد سب عربی جانتے تھے ۔ میں نے والدہ سے قرآن کا ترجمہ سُنا ۔ میری بیوی اور بیٹی قرآن شریف کا ترجمہ اور تفسیر لڑکیوں کو پڑھاتی ہیں ۔ میری دو بہنیں بھی یہ کام کرتی ہیں ۔ لیکن یہ سب عام یونیورسٹیوں سے سائنس کی گریجوئیٹس ہیں اور قرآن شریف پڑھانا ان کا پیشہ نہیں ہے ۔ اس ماحول میں زندگی گذارتے ہوئے بھی میں اپنے آپ کو ابھی طالبِ علم ہی سمجھتا ہوں اور یہ طالب علمی کا زمانہ 6 دہائیوں پر محیط ہے ۔ اتنا ضرور ہے کہ قرآن شریف کی غلط تشریح اللہ کے فضل سے پہچان لیتا ہوں
fikrepakistan 31 جولائی، 2013 9:27 PM
صرف مردے اور مردود ہی اپنی رائے تبدیل نہیں کرتے۔
ڈاکٹر جواد احمد خان 1 اگست، 2013 5:17 PM
بالکل درست صرف مردے اور مردود اپنی رائے تبدیل نہیں کرتے لیکن ایک بات نا بھولیے کہ خدا کا کہا اور نبی ﷺ کا فرمان ناقابل تنسیخ ہے ۔ چاہے آپ کیسی ہی تشریح کرنے کی کوشش کرلیں قرآن اور حدیث کو نہیں بدل سکتے۔ اور اگر ایسی کوشش کامیاب ہو بھی گئی تو وہی حال ہوگا جو ایوانجلسٹ عیسائیوں کا ہوا ہے کہ جہاں بڑے بڑے پادری بھی اعلانیہ ہم جنس پرست ہیں۔